Consulul onorific al Estoniei la Constanța, Alexandru Bobe, a spus că regretă incidentul diplomatic petrecut la inaugurarea consulatului, când steagul Estoniei a fost arborat invers, menționând însă că de organizare s-a ocupat "protocolul de stat", transmite Mediafax. Incidentul a avt loc în prezența Vioricăi Dăncilă.

VIDEO Gafă de protocol la inaugurarea Consulatului Onorific al Estoniei la Constanța. Sub privirea Vioricăi Dăncilă, premierul Jüri Ratas a aranjat personal steagul arborat invers de organizatori

Sâmbătă seară, același oficial a fost martorul unei alte scene. La conferința de presă susținută cu ocazia inaugurării rutei aeriane de transport Tallinn - Constanța, premierul Viorica Dăncilă pare că a uitat numele omologului său, vorbind despre "premierul estonian Jüri...", după care a făcut o pauză și a așteptat traducerea.





"Așa cum știți, la astfel de evenimente internaționale, care implică șefi de state sau de guverne, de organizare se ocupă protocolul de stat. Noi nu am avut nicio implicare în organizare și, drept să vă spun, am observat că drapelul Estoniei nu era așezat cum trebuie odată cu restul lumii din sală", a spus Alexandru Bobe, precizând că nu știe cine s-a ocupat efectiv de organizarea evenimentului, "probabil de la Guvern".Consulul onorific al Estoniei la Constanța a mai spus că regretă că incidentul, "de care se pare că noi, românii, facem mai mult caz"."Îmi pare totuși foarte rău că acest incident aruncă o umbră urâtă asupra evenimentului. Mai ales că se pare că noi, românii, facem mai mult caz, iar oficialii Estoniei au trecut cu eleganță", a precizat Alexandru Bobe.Inaugurarea Consulatului Onorific al Republicii Estonia la Constanța a debutat cu o gafă de protocol, organizatorii evenimentului arborând greșit steagul Estoniei, cu culoarea albă în partea superioară, în loc să fie cu cea albastră.Observând gafa, premierul eston Jüri Ratas s-a oprit lângă drapel și a îndreptat eroarea, în aplauzele celor prezenți în sală.